Lepo pozdravljeni 9.A in 9.B!

Odspodaj je izpisana snov za dve uri glasbe (imamo dovolj časa, zato nikar ne pretiravajte – lepo počasi pa bo šlo).

Preberite snov in v zvezek vpišite samo pomembne dele (po lastni presoji). Pomagajte si z učbenikom in e-učbenikom <https://eucbeniki.sio.si/gum9/3241/index.html> .

Po tem, ko ste snov prebrali naredite doma plakat pri katerem predstavite pomembna spoznanja iz pridobljene snovi (Prilepite ustrezne slike. Vpišite spremni tekst in smiselno zapolnite prostor na plakatu).

Lahko se odločite, da namesto plakata na podoben način naredite Power Point predstavitev in mi jo pošljete na moj e-mail igor.hodak@os-sturje.si Vaše domače delo bom pregledal in ocenil, ko bo to mogoče.

Želim Vama zdravja in radovednega raziskovanja.

Vaš učitelj glasbe, Igor Hodak

**1970–1980 (MNOGOVRSTNOST ZABAVNE GLASBE)**

V 70. letih svetova resne in popularne glasbe nista več tako strogo ločena, kot sta bila v preteklih letih. Simfonični orkestri in rock ansambli so začeli nastopati mnogokrat na istih odrih. Skladbe so bile mnogokrat daljše, imele so bolj zapletene harmonije in vse bolj zapletene solistične inštrumentalne dele. To je bil odziv na to, kar so nekateri občutili kot umetniško zahtevo. Skupine, ki so značilne za različno povezovanje rockovskih inštrumentov s klasičnimi so bile: **Pink Floyd, Genesis, Electric Light Orchestra, Emerson, Lake & Palmer** in **The Queen** z vrhunskim pevcem **Freddiejem Mercuryjem**.

V teh letih se je s širjenjem števila poslušalcev zelo povečalo tudi število glasbenih slogov v zabavni glasbi, ki so iskali samostojnost v povezavah različnih stilov: **disco**, **hard rock, heavy metal, soul, disco-rock, evro-pop, jazz-rock, folk-rock, blues-rock, klasik-rock, pop-rock, latino-pop, progresivni rock, reggae,** **ska, funk,** **blues** … Glasbeniki so iskali nov poseben zvok in ob pomoči luči (light show) in tehnike so začeli pripravljati dovršene scenske glasbene nastope za več tisoč ljudi v mnogih diskotekah, dvoranah in na športnih stadionih.

Kot nasprotje takšni, mnogokrat preveč **kičasti glasbi** in **rocku**, ki je sredi 70. let postal preveč nežen in popovski, se je v tem času pojavil **punk** (angl. slab, ničvreden, beden), ki je imel za osrednjo značilnost premoč besedila nad glasbo. Punkerji so rock glasbi vlili novo agresivnost in moč. Besedila hočejo s kritiko »potrditi« mlade kot samostojno družbeno skupino. Punk glasbo so v 70. letih izvajale skupine: **The Sex Pistols, The Clash, The Jam, The Stranglers, Blondie, Dead Kennedys** in drugev tujini, pri nas pa **Lublanski psi** in **Pankrti**, ki so igrali pesem **Osmi dan**.

Zabavno glasbo so v 70. letih zaznamovale mnoge skupine, kot so **Deep Purple, Led Zeppelin, Black Sabbath, AC/DC,** **Eagles**, **Bee Gees,** **Abba**, **Smokie, Fleetwood Mac, Procol Harum, Jackson 5, A-ha, Milli Vanilli, Roxette, Ace of Base, UB40**, in pevci, kot so David **Bowie**, Elton **John**, Stevie **Wonder**, Cat **Stevens**, Donna **Summer**, Ray **Charles**, James **Brown**, Aretha **Franklin,** Diana **Ross**.

Pri nas je bilo na glasbenem področju dovolj dela za mnoge pevce in skupine iz Slovenije in tudi iz drugih republik skupne države Jugoslavije: Najbolj so bili znani: Oto **Pestner**, Mišo **Kovač**, Alfi **Nipič**, Edvin **Fliser**, Ivo **Mojzer**, Marjana **Deržaj**, Majda **Sepe**, Janez **Bončina - Benč**, Tereza **Kesovija**, Ljupka **Dimitrovska**, Neda **Ukraden**, Ivica **Šerfezi**, Krunoslav-Kičo **Slabinac**, Oliver **Dragojević**, Duško **Lokin**, Zdravko **Čolić** …Znane skupine pa so bile: **Pepel in kri, Bijelo dugme**, **Srce, September, Indeksi, Buldožer, Srebrna krila, Novi fosili, Pro Arte** …

Na področju narodno-zabavne glasbe so se že uveljavljenim ansamblom iz 50. in 60. letih pridružili mnogi novi kvalitetni ansambli, ki so se potegovali za najboljše nagrade na ptujskem festivalu. Novi ansambli so bili: **Alpski kvintet**, ansambel Franca **Miheliča**, ansambel **Slovenija**, **Fantje z vseh vetrov**, **Novi prijatelji** … Našinarodno-zabavni ansambli so veliko gostovali tudi po drugih deželah Evrope in sveta.

**1980–1990 (OD POPA PREK DISCA DO HARD ROCKA)**

V 80. letih so v zabavno glasbo močno posegli elektronski inštrumenti na čelu s **synthesizerji** (sintetizatorji), ki zmorejo nešteto novih zvočnih barv in ritmičnih možnosti. S svojo slavo so nadaljevali glasbeniki iz 70. let, pojavili pa so se tudi mnogi novi pevci in skupine, ki so včasih zasloveli le z eno uspešnico, mnogi pa so jih nanizali celo vrsto. Zabavne **uspešnice** so glasbeniki izdajali na glasbenih kasetah, po letu **1982** pa tudi na **zgoščenkah**, ki so dokončno izpodrinile stare vinilne gramofonske plošče. Glasbeniki so želeli ugajati čim širši množici ljudi. Najširši krog poslušalcev je imela še vedno **pop glasba**, ki je razvila nekaj novih zvrsti, kot so **novi val, angleški pop** in **pop rock,** s katerim se je vedno bolj ločevala od rockovskih privržencev, ki so imeli skupine, ki so izvajale **progresivni rock, hard rock** (angl. trdi) in **heavy metal** (angl. težek). Zvok te glasbe je nekje vmes med punkom in rockom, ki je tu oster in napadalen. **Besedila** izražajo prezirljiv, razbijaški protest zoper družbo. Petje se je spremenilo v dele virtuoznih **melodij** z elementi jazza, klasične in elektronske glasbe, ozvočenje pa je začelo segati do praga bolečin, saj je iz zvočnikov prihajala moč v več tisoč wattih. Začelo se je uveljavljati petje v angleškem jeziku, s čimer so svoje mesto pri poslušalcih našle mnoge skupine, ki niso bile osredotočene le na poslušalce v svoji domovini.

Pri nas so bile znane pop skupine: **Lačni Franz, Pop Design**, **Rendez-Vo-us**, **Hazard,** **Agropop, Don Juan,** **12. nadstropje, F+, Obvezna smer, Big Ben, Čuki, Bazar, Veter, Novi fosili, Srebrna krila, Magazin, Ritmo loco, More** …Prav tako tudi mnogi pevciin pevke: Helena **Blagne**, Simona **Weiss**, Zlatko **Dobrič**, Aleksander **Jež**, **Brendi**, Irena **Vrčkovnik**, Jasna **Zlokić**, Boris **Novković**, Mišo **Kovač**, Oliver **Dragojević**, Tomislav **Ivčić**, Džo **Maračić** … Iz tujine so k nam prišle nove skladbe, ki so jih prepevali pevci, kot so »kralj popa« Michael **Jackson**, **Madonna**, **Sting**, **Prince**, Elton **John**, Stevie **Wonder**, Phil **Collins**, Lionel **Richie**, Kylie **Minogue**, Whitney **Houston**, George **Michael**, Kate **Bush**, Janet **Jackson**, Julio **Iglesias**, in skupine **Pet Shop Boys, Wham!, Frankie Goes To Hollywood, The Jam, Spandau Ballet, Human League, Culture Club, Depeche mode, The Stranglers, The Boomtown Rats, Eurythmics, Milli Vanilli, Roxette, Blondie, Talking Heads, The Police, Duran Duran, Boney M.** …

Rock glasbeniki 80. let so: **Martin Krpan,** **Šank Rock, Parni valjak,** **Prljavo kazalište, Riblja čorba, Težka industrija, Buldožer, Pomaranča**, Zoran **Predin**, Vlado **Kreslin**, Peter **Lovšin**, Suzi **Quatro**, David **Bowie, U2, Sta-tus Quo**, **Deep Purple, Led Zeppelin, Pink Floyd, Frank Zappa, Slade, Iggy Pop, Green Day, The Offspring, Oasis**, **Aerosmith, Bon Jovi, Van Halen, Black Sabbath, Motorhead, Metallica, Nirvana, Dream Theater, Iron Maiden** in **Guns N' Roses**, ki so zasloveli s skladbo **Knockin' On Heaven's Door**, ki je priredba skladbe protestnega pevca Bob **Dylana.**

Priljubljenost narodno-zabavne glasbe iz prejšnjih letih se je še povečevala in tako je bilo v teh letih ustanovljenih mnogo novih zasedb, ki so jih sestavljali vse mlajši in vse bolj šolani glasbeniki. V teh letih so bili najbolj priljubljeni: **Avseniki, Slaki, Alpski kvintet, Štajerskih 7, Miheliči, Štirje kovači, Henčki, Rž, Karavansi …**